**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 19.07.2016.**

**SKRAĆENI ZAPISNIK**

**SA 220. SJEDNICE UPRAVNOG VIJEĆA JU KAMENJAK**

Održane dana 19. srpnja 2016. godine u 17:00 sati.

Prisutni: Vlasta Iveša Mihovilović, Matija Medica, Goran Peruško, Tea Gobo

Odsutni: Ljubomir Mezulić

Ostali: ravnateljica Maja Šarić, zapisničarka Greta Pavić, načelnik Goran Buić, stručna suradnica za financijsko poslovanje Kristina Pliško, neovisni revizor Ernest Komparić

D N E V N I R E D

1. Usvajanje zapisnika 216., 217., 218. i 219. sjednice UV

2. Donošenje odluka o otpisu potraživanja

3. Polugodišnje izvješće o poslovanju

4. Izvješće o revizorskom uvidu financijskih izvještaja za 2015. godinu

5. Odluka o isplati regresa i božićnice djelatnicima

6. Odluka o pokretanju postupka nabave vozila

7. Potvrda ponude za dotisak letaka

8. Potvrda ponude za usluge probijanja ceste Kamenjak-Stupice

9. Donošenje odluke o zabrani ulaska prekršiteljima – ilegalnim kamperima

10. Informacija o inicijativi pokretanja radio postaje Medulin FM

11. Razno

Predsjednica Upravnog vijeća JU Kamenjak otvara sjednicu i predlaže izmjenu dnevnog reda. Na prijedlog predsjednice UV točka 4. postaje točka 1., točka 10. postaje točka 3.

Dnevni red se jednoglasno usvaja.

Za: 4 Protiv: 0

**AD.1.Izvješće o revizorskom uvidu financijskih izvještaja za 2015. godinu**

Predsjednica Upravnog vijeća daje riječ neovisnom revizoru koji obrazlaže izvješće o revizorskom uvidu financijskih izvještaja JU Kamenjak za 2015. godinu. Gdin Komparić skreće pozornost na bilješku br. 1 uz financijske izvještaje gdje su navedeni prihodi od ulaznica i prihodi koncesijskih odobrenja. Ti prihodi su evidentirani na poziciji PR-RAS-NPF na kontu 3112 (prihodi od pružanja usluga). Budući da se radi o ulaznici koja je subvencionirana (manja od tržišne), a ostvareni prihodi se koriste za sanaciju zaštićenog područja, spomenute prihode potrebno je iskazivati na kontu 3312 (Prihodi po posebnim propisima iz ostalih izvora).

Nakon rasprave, predsjednica UV predlaže da se temeljem stručnog mišljenja neovisnog revizora donese odluka o preknjiženju prihoda sa sadašnje pozicije 3112 - prihodi od pružanja usluga, na poziciju konto 3312 - prihodi po posebnim propisima iz ostalih izvora.

Za: 4 Protiv: 0

Daje se nalog računovodstvu da provede potrebne ispravke.

Predsjednica UV predlaže da se usvoji Izvješće o revizorskom uvidu financijskih izvještaja za 2015.godinu.

Za: 4 Protiv: 0

**AD.2. Donošenje odluka o otpisu potraživanja**

Predsjednica UV daje riječ stručnoj suradnici za financijsko poslovanje, koja obrazlaže kako su nastala potraživanja i razloge otpisa istih.

Predlaže se otpis potraživanja prema Academia toursu (1.125,00 kuna) i Muri d.o.o. (850,00 kuna) zbog zastare, dok za potraživanja prema Express toursu treba pokrenuti postupak ovrhe.

Također, predlaže se otpis potraživanja od nepoznatih osoba – krađa 57.270,00 kuna iz 2012. godine i manjak u blagajni 1.010,00 kuna iz 2015. godine.

Nakon rasprave, predsjednica UV daje prijedlog na glasanje.

Za: 4 Protiv: 0

**AD.3. Informacija o inicijativi pokretanja radio postaje Medulin FM**

Predsjednica UV daje riječ načelniku koji upoznaje vijeće o inicijativi pokretanja radio postaje Medulin FM, tj. trenutnu situaciju i što bi moglo biti u budućnosti. Radio postaja bi bila sastavljena od redakcije, multimedijalnog programa, internet portala, objave vijesti. Medulin FM bio bi podrška Javnoj ustanovi Kamenjak na način da bi emitirao edukativno – obrazovne programe.

**AD.4. Usvajanje zapisnika 216., 217., 218. i 219. Sjednice UV**

Usvajaju se zapisnici 216., 217. i 219. sjednice UV.

Za: 4 Protiv: 0

Usvaja se zapisnik 218. sjednice UV.

Za: 3 Suzdržan : 1

**AD.5. Polugodišnje izvješće o poslovanju**

Predsjednica UV daje riječ stručnoj suradnici za financijsko poslovanje koja upoznaje vijeće s vrlo dobrom dinamikom ostvarenja prihoda i realizacijom planiranih programa.

Nakon rasprave, predsjednica UV predlaže da se usvoji polugodišnje izvješće.

Za: 4 Protiv: 0

**AD.6. Odluka o isplati regresa i božićnice djelatnicima**

Predsjednica UV predlaže da se iskoristi godišnji neoporezivi dio isplatom djelatnicima u dva dijela: 1.250,00 kuna za regres i 1.250,00 kuna božićnicu.

Vijeće jednoglasno usvaja prijedlog.

Za: 4 Protiv: 0

**AD.7. Odluka o pokretanju postupka nabave vozila**

Predsjednica predlaže da se za postupak kupovine novog vozila ovlasti ravnateljica te da zatim vijeću predloži najpovoljnije ponude prikladnih vozila za specifične potrebe JU Kamenjak, vožnje po teškom terenu i obilazak zaštićenih područja.

Vijeće jednoglasno prihvaća prijedlog.

Za: 4 Protiv: 0

**AD.8. Potvrda ponude za dotisak letaka**

Predsjednica UV predlaže da se prihvati ponuda tvrtke medEko servis, Pomer 1 za izradu letaka Kamenjaka u iznosu 14.800,00 kuna neto.

Vijeće jednoglasno usvaja prijedlog.

Za: 4 Protiv: 0

**AD.9. Potvrda ponude za usluge probijanja ceste Kamenjak – Stupice**

Javna ustanova Kamenjak u dogovoru s Općinom Medulin probila je cestu Kamenjak – Stupice. Radove je izveo obrt „Darko“. Predsjednica UV predlaže da se odobri plaćanje troškova probijanja ceste sukladno računu br. 15 P1/1, obrtu za prijevoz tereta i zemljane radove „Darko“, Medulin, Biškupija 22, u ukupnom neto iznosu 18.375,00 kuna.

Vijeće jednoglasno prihvaća prijedlog.

Za: 4 Protiv: 0

**AD.10. Donošenje odluke o zabrani ulaska prekršiteljima – ilegalnim kamperima**

Ravnateljica upoznaje UV s problemom ilegalnih kampera. Ilegalni kamperi znaju prenoćiti na području te ih ujutro čuvari prirode kazne propisanim iznosom i preprate na ulazno izlazni punkt gdje oni ponovno kupuju ulaznicu i ulaze na područje. S obzirom da su kazne male kamperi to iskorištavaju. Prijedlog ravnateljice je da se nakon utvrđenog prekršaja i naplaćene kazne prekršitelj izbaci s područja i zabrani mu se daljnji ulazak.

Nakon rasprave, vijeće prihvaća prijedlog.

Za: 4 Protiv: 0

**AD.11. Razno**

Predsjednica UV pohvaljuje djelatnike ustanove na organizaciji izložbe o rakima.

Gdin Peruško ukazuje na problem u Pinižulama, na području gdje su sprave. U šumi se nalazila nadstrešnica koja se srušila, a nitko nije počistio nakon toga. Gdin Peruško predlaže da se na mjestu gdje je bila nadstrešnica postavi stol i klupe. Vijeće je suglasno s prijedlogom te se nalaže ravnateljici da se navedeno realizira.

Predsjednica Upravnog vijeća zatvara sjednicu.

Sjednica je završena u 18:30

Zapisničarka Predsjednica Upravnog

Greta Pavić vijeća JU Kamenjak

 Tea Gobo

 SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

* Odluka o usvajanju Izvješća o revizorskom uvidu financijskih izvještaja za 2015. godinu – usvojeno
* Odluka o preknjiženju – prihodi se trebaju iskazivati na kontu 3312 prihodi po posebnim propisima iz ostalih izvora – usvojeno
* Odluka o otpisu potraživanja prema dužnicima zbog zastare: Academia Tours u iznosu 1.125,00 kuna i Mura d.o.o. u iznosu 850,00 kuna, te otpisu potraživanja od nepoznatih osoba – krađa 57.270,00 kuna iz 2012. godine i manjak u blagajni 1.010,00 kuna iz 2015. godine – usvojeno
* Izvješće o polugodišnjem poslovanju za razdoblje siječanj – lipanj 2016. godine – usvojeno
* Odluka o isplati regresa za godišnji odmor u iznosu 1.250,00 kuna neto po djelatniku i božićnice u iznosu 1.250,00 kuna neto po djelatniku – usvojeno
* Odluka kojom se pristupa postupku nabave vozila – usvojeno
* Odluka o prihvaćanju ponude medEKO servisa, Pomer 1, za izradu letaka Kamenjaka u iznosu 14.800,00 kuna neto – usvojeno
* Odluka o zabrani ulaska prekršiteljima – ilegalnim kamperima na područje – usvojeno
* Odluka o davanju suglasnosti za plaćanje troškova probijanja ceste Kamenjak – Stupice sukladno računu br. 15 P1/1, Obrt za prijevoz tereta i zemljane radove „Darko“, Medulin, Biškupija 22, u ukupnom neto iznosu 18.375,00 kuna - usvojeno